張兆輝

張兆輝係香港電影同電視男演員，邵氏兄弟旗下藝員。

背景 
張兆輝籍貫廣東南海，生於清貧家庭，有四兄弟姊妹。細個住喺沙田美林邨附近嘅木屋區。佢讀過沙田公立學校同模範英文中學。讀書嗰陣成績一般，小四之後因為愛上足球運動更加無心機讀書。中五畢業前，佢英文科老師建議佢報考無綫電視藝員訓練班，以增廣見聞。佢之後成功投考第11期無綫電視藝員訓練班，同期出道嘅重有梁朝偉、周星馳、吳鎮宇、李子雄等等。出道初期佢都係喺無綫連續劇擔任跑龍套嘅小角色，後來被安排喺處境喜劇《香港八五》飾演「順嫂」二仔張鏘，一直到1986年先喺《神勇CID》、《黃金十年》一劇中擔任第一男主角。自此張兆輝不斷參演一啲一綫角色，並客串電影。到2002年拍完《雲海玉弓緣》之後離開無綫。其後於2011年獲無綫邀請回巢拍攝《結·分@謊情式》。2019年，佢喺《2019第十一屆澳門國際電影節》憑電影《催眠・裁決》得到「最佳男配角」。

節目主持 
 1992年：《寰宇風情》
 1997年：《永安旅遊話你知：點解南非咁好玩》
 2002年：《永安旅遊話你知：點解地中海.杜拜咁好玩》

無綫月曆 
 2014年11月 - 蔡少芬、苗僑偉、汪明荃、邵美琪、吳啟華、田蕊妮

獎項 
 2005年 第五屆華語電影傳媒大獎 最佳男配角 《柔道龍虎榜》
 2014年 聖地牙哥獨立電影節 最佳男主角 《恐怖在線》
 Accolade Global Film Competition 最佳男主角 《恐怖在線》
 2016年 第19屆華鼎獎中國百強電視劇滿意度調查發佈盛典 － 全國觀眾最喜愛的影視明星

兆輝
前無綫電視男藝員
香港生意人
香港電影男演員
香港電視男演員